《次韵邑宰徐何慊出示所作五首》
宋代·陈著

谁其知我独春秋，小试毫芒大用留。
二万言书关社稷，八主地位傲公侯。
儒家本色饶青眼，仕路焦心早白头。
笑杀庸人漫多事，包荒襟量自休休。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。